《书常理斋爱吟草殉难行状二首 其一》
清代·铁保

南粤中丞悲画壁，西林少宰壮横戈。毕生大节还天地，一片丹诚托啸歌。

昔岭人归辽鹤远，浣花溪冷楚猿多。杲卿噀血存遗稿，泣鬼惊天永不磨。

作者简介：（1752—1824）满洲正黄旗人，栋鄂氏，字冶亭，一字梅庵。乾隆三十七年进士。授吏部主事，历郎中、侍讲学士、礼部侍郎等官。嘉庆时官至两江总督，因水患降级，又因知县李毓昌被毒死案，革职发往乌鲁木齐效力。再起后迁至吏部尚书，又因在喀什噶尔受人蒙蔽事革职。道光初，以三品卿衔休致。工书法，精医学。有《惟清斋集》。